ระเบียบการประปานครหลวงระเบียบการประปานครหลวงฉบับที่๑๙๙ว่าด้วยการติดตั้งประปาใหม่พ.ศ.๒๕๓๕ เพื่อให้การดำเนินงานในเรื่องการติดตั้งประปาใหม่เป็นไปในแนวทางเดียวกันทุกสำนักงานประปาสาขา อาศัยอำนาจตามความในข้อ ๕ และข้อ ๖ของข้อบังคับการประปานครหลวง ฉบับที่ ๒๖ ว่าด้วยการจัดส่งการจำหน่ายและการใช้น้ำประปา พ.ศ. ๒๕๑๗ แก้ไขเพิ่มเติมโดยข้อบังคับ ฉบับที่ ๗๕พ.ศ. ๒๕๒๖ จึงวางระเบียบไว้ดังนี้ข้อ๑ระเบียบนี้เรียกว่า ระเบียบการประปานครหลวงฉบับที่ ๑๙๙ ว่าด้วยติดตั้งประปาใหม่ พ.ศ. ๒๕๓๕ข้อ๒[๑]ระเบียบนี้ให้ใช้บังคับตั้งแต่วันที่ ๑๕ ตุลาคม ๒๕๓๕ เป็นต้นไปข้อ๓ให้ยกเลิกบรรดาระเบียบปฏิบัติ คำสั่งหลักเกณฑ์และวิธีปฏิบัติอื่นใดที่ขัดหรือแย้งกับระเบียบนี้และให้ถือปฏิบัติตามระเบียบนี้แทนข้อ๔การติดตั้งประปาใหม่และการใช้แบบพิมพ์ที่เกี่ยวข้องตามขั้นตอนการปฏิบัติงานให้เป็นไปตามหลักเกณฑ์ที่การประปานครหลวงกำหนดและให้ถือปฏิบัติตามขั้นตอนตามลำดับ ดังต่อไปนี้๔.๑ให้ผู้ขอรับใช้น้ำยื่นแบบคำร้องขอติดตั้งประปา (แบบ ร.๘๐) ต่อส่วนบริการการใช้น้ำสำนักงานประปาสาขา ในเขตพื้นที่รับผิดชอบของแต่ละสำนักงานประปาสาขาพร้อมหลักฐานประกอบการยื่นความจำนงตามที่การประปานครหลวงกำหนด๔.๒ ให้ส่วนบริการการใช้น้ำตรวจสอบหลักฐานถูกต้องและครบถ้วนแล้วบันทึกข้อมูลการขอติดตั้งประปาใหม่พร้อมทั้งจัดทำแบบรายงานการติดตั้งประปา (แบบ ร.๘๑) แล้วส่งเอกสารให้ส่วนสำรวจออกแบบ๔.๓ให้ส่วนสำรวจออกแบบไปตรวจสอบสถานที่ขอติดตั้งประปาเพื่อประกอบการจัดทำแบบสำรวจการติดตั้งประปา(แบบ ร. ๓๑) และบันทึกผลการตรวจสอบลงในแบบ ร. ๘๑พร้อมกับจัดทำแบบประมาณการค่าใช้จ่ายในการติดตั้งประปา (แบบ ร. ๘๒) และส่งแบบ ร.๘๑ให้ส่วนควบคุมรายได้เพื่อสอบหนี้ค้างชำระเมื่อได้รับผลการสอบหนี้ค้างชำระแล้วให้จัดทำใบแจ้งราคา (แบบ ร. ๘๓) ส่งให้ผู้ขอรับใช้น้ำทราบค่าใช้จ่ายเพื่อชำระเงินตามกำหนดเวลาและส่งเอกสารทั้งหมดให้ส่วนควบคุมรายได้เพื่อรอรับชำระเงินต่อไป๔.๔เมื่อผู้ขอรับใช้น้ำมาติดต่อขอชำระเงินภายในเวลาที่กำหนดไว้ในใบแจ้งราคาให้ส่วนควบคุมรายได้ออกหมายเลขทะเบียนผู้ใช้น้ำและลงบันทึกข้อมูลไว้เป็นหลักฐานพร้อมกับกรอกรายละเอียดลงในแบบสัญญาการใช้น้ำประปา(แบบ ร. ๘๔)แล้วจึงส่งเอกสารทั้งหมดพร้อมแผ่นป้ายหมายเลขทะเบียนผู้ใช้น้ำให้ส่วนจัดเก็บและรับเงินเพื่อรับชำระค่าน้ำค้างชำระ (ถ้ามี) และค่าติดตั้งประปาใหม่พร้อมทำการลงนามในสัญญาการใช้น้ำประปาแล้วส่งเอกสารให้ส่วนต่อใหม่เพื่อพิจารณาดำเนินการติดตั้งประปาใหม่ต่อไปทั้งนี้หากผู้ขอรับใช้น้ำไม่มาตามกำหนดเวลาให้ส่วนควบคุมรายได้ส่งเอกสารทั้งหมดคืนส่วนบริการการใช้น้ำเพื่อบันทึกข้อมูลยกเลิกการขอติดตั้งประปาใหม่และส่งเรื่องทั้งหมดคืนส่วนสำรวจออกแบบ๔.๕ ให้ส่วนต่อใหม่พิจารณาการติดตั้งใหม่โดยวิธีจ้างเหมาหรือดำเนินการติดตั้งเองแล้วแต่ความเหมาะสมกรณีจ้างเหมาให้ดำเนินการตามข้อบังคับการประปานครหลวง ว่าด้วยระเบียบการพัสดุ๔.๖ ให้ส่วนต่อใหม่จัดทำใบสั่งงานการติดตั้งประปา (แบบ ร. ๓๓) และเบิกพัสดุไปดำเนินการติดตั้งแล้วให้ผู้ขอรับใช้น้ำลงนามรับรองการติดตั้งด้วย๔.๗ เมื่อส่วนอ่านมาตรได้รับใบสั่งงานการติดตั้งประปาแล้ว ให้ไปตรวจสอบสถานที่เพื่อกำหนดเส้นทางลำดับที่และบันทึกการอ่านน้ำครั้งแรกให้ส่วนควบคุมรายได้เพื่อดำเนินการจัดทำใบเสร็จรับเงินค่าน้ำ๔.๘ ให้กองโรงงานมาตรวัดน้ำใช้ใบสั่งงานการติดตั้งประปาบันทึกประวัติมาตราวัดน้ำ๔.๙ ให้ส่วนควบคุมรายได้เก็บสัญญาการใช้น้ำประปา (แบบ ร. ๘๔) แบบคำร้องขอติดตั้งประปา (แบบ ร. ๘๐)และเอกสารประกอบการขอติดตั้งประปาไว้เป็นหลักฐานข้อ๕ให้หน่วยงานที่ปฏิบัติงานลักษณะเดียวกับสำนักงานประปาสาขาถือปฏิบัติตามระเบียบนี้ในส่วนที่เกี่ยวข้องโดยอนุโลมประกาศ ณ วันที่ ๒๘ กันยายน พ.ศ. ๒๕๓๕สุวิชฟูตระกูลผู้ว่าการการประปานครหลวงหมายเหตุ : ด้วยคณะกรรมการและคณะทำงานศึกษา,วิเคราะห์และจัดทำระบบงานคอมพิวเตอร์ ระบบงาน CIS.(CUSTOMER INFORMATION SYSTEM)ซึ่งได้รับการแต่งตั้งตามคำสั่งการประปานครหลวง ที่ ๔๑๓/๒๕๓๑ สั่ง ณ วันที่ ๓๑ตุลาคม ๒๕๓๑ และแก้ไขเพิ่มเติม ฯลฯ ได้เห็นควรยกเลิกการปฏิบัติงานตามคู่มือรายได้ระเบียบการจัดเก็บรายได้ บทที่ ๗ การติดตั้งประปาใหม่/การติดตั้งประปาซ้ำโดยได้กำหนดหลักเกณฑ์ขึ้นใหม่ และจัดทำเป็นระเบียบการประปานครหลวงว่าด้วยการติดตั้งประปาใหม่ (แยกต่างหากจากการติดตั้งประปาซ้ำ) ฉบับดังกล่าวนี้เพื่อให้หน่วยงานในการประปานครหลวงใช้เป็นแนวทางในการปฏิบัติงานต่อไปอัมภิญา/พิมพ์๑๕มกราคม ๒๕๕๑หทัยภัทร/ตรวจ๓๑มกราคม ๒๕๕๑[๑]ราชกิจจานุเบกษา เล่ม ๑๑๕/ตอนที่ ๙๒ ง/หน้า ๑๔๑/๑๗ พฤศจิกายน ๒๕๔๑